Öröm útja 10. állomás
A föltámadt Jézus megjelenik egyszerre több mint ötszáz tanítványnak.

P.: Föltámadott az Úr a sírból. Alleluja!
N.: Ki értünk a keresztfán függött. Alleluja!

1470-re datált oltárkép a schöppingeni plébániatemplomban
A Schöppingeni oltárkép mestere, egy 1450 és 1475 között Münster környékén tevékenykedő német művész volt. Valószínűleg Hollandiában tanult, Robert Campin (Flémalle-i mester) és Rogier van der Weyden munkái hatottak rá. Nevét nem ismerjük –késői, legfontosabb munkájáról – az 1470-ben, a Schöppingeni Szent Brictius[footnoteRef:1] templomba készült oltárképről kapta. A festmény középpontjában a keresztre feszítés ábrázolása áll, a háttérbe illesztett négy szenvedés-történet jelenettel. A szárnyak belső részén még nyolc passió jelenet található, külső részén pedig az Angyali üdvözlet és a Jézus születésének ábrázolása látható. Ezek közül az első úgy tűnik, hogy Campin festette Szent Borbála oltárképéből származik, míg az utóbbi az eredeti kompozícióhoz tartozott. [1:  Bereck, Brictius. Szent Brictius püspök Tours-i Szent Márton püspök diakónusa, majd utóda (kb. 397-444). A Cornides-kódexben legendája elmondja, hogy mosónéja fiat fogant, s az apasággal Berecket vádolták. Fölszólítására a 30 napos kisded ezt hangosan tagadta. A nép ördögi praktikát emlegetett, és Berecket továbbra is rágalmazta. Erre Bereck „az ő nevének megtisztulásáért eleven szeneket (parazsakat) vőn ő köntösében és elvivé mindenek láttására mind Szent Márton pispeknek koporsójáig. És ott elvetvén az eleven szeneket, az ő köntöse égés nélkül jelenék.”
Ábrázolásáról nem tudunk, a magyar gótikában azonban több oltármestersége (csak annak az oltárnak a szolgálatát ellátó pap) volt pl. a győri (1372) és a váradi (1374) székesegyházban. Talán a győrinek volt birtoka Szentbereckalapja (1517), a mai Bőnyrétalap. Monyorókerék középkori templomának Bereck volt a patrónusa. Szentbereck hajdani falu a zalai Tapolca mellett (1356). - Egykori népszerűségére vallanak a nevéből magyar családnevek: Bereck, Böröczk, Berecz, Böröcz, Biczó és a szegedi Biczók név. - Ü: a középkorban nov. 13-án volt.
Attributuma a kalász.] 


„Mert én elsősorban azt adtam át nektek, amit én magam is kaptam: hogy Krisztus meghalt a mi bűneinkért az Írások szerint, eltemették, és feltámadt a harmadik napon az Írások szerint, és megjelent Kéfásnak, majd a tizenkettőnek. Azután megjelent több mint ötszáz testvérnek egyszerre, akik közül a legtöbben még mindig élnek, néhányan azonban elhunytak. Azután megjelent Jakabnak, majd valamennyi apostolnak. (1 Kor 15, 3-7)

A Schöppingeni oltárkép mestere Jézus feltámadásának történetét egészen a Pünkösdig tárja elénk. Ahogyan a régi passiószövegben olvassuk, a katonák füttőztek, még a megrakott tűz ég, de a katonák már alszanak. Jézus viszont a föltámadás győzelmi lobogójával a kezében az angyal által félretolt szarkofág fedél mellett a sírból kilép. Bíborszínű köntöse még beleér a sírba. Érkeznek a kenethozó asszonyok. A képen spirálisan felfelé haladva jönnek egymás után a képek. A „kertész” sebhelyeket hordozva megjelenik a fonott kerítésű kertben Mária Magdolnának, majd az eget néző apostolok, Jézus lába nyoma a hegyen. Pásztorbotja a földig ér. Majd az ötvenedik nap története. A teljes ötven nap története egy képen.
Teljessé lett minden már.

